NEW YORK. Informovala o tom agentúra AP.
Americký prezident Barack Obama prvýkrát súhlasil s dodávkami zbraní pre povstalcov bojujúcich proti prezidentovi Bašárovi Asadovi.
Blízky východ je kľúčovým zdrojom ropy a cez región prechádzajú dôležité tranzitné cesty, takže prípadná eskalácia konfliktu by mohla skomplikovať dodávky suroviny na svetové trhy.
Cena americkej ľahkej ropy WTI s dodávkou v júli vzrástla dnes v popoludňajších hodinách v Európe v rámci elektronického obchodovania na burze v New Yorku o 36 centov na 97,05 USD (72,95 eura) za barel.
Na záver štvrtkového obchodovania sa cena WTI zvýšila o 81 centov a uzatvorila na úrovni 96,69 USD/barel.
Cena severomorskej ropnej zmesi Brent, s ktorou sa obchoduje v Londýne, vzrástla o 57 centov na 105,52 USD za barel.